जायकवाड़ी बाँध
जायकवाड़ी बाँध (Jayakwadi Dam) भारत के महाराष्ट्र राज्य के औरंगाबाद ज़िले की पैठण तालुका में जायकवाड़ी गाँवे के समीप गोदावरी नदी पर स्थित एक बाँध है। यह राज्य के मराठवाड़ा क्षेत्र में है, जहाँ ऐतिहासिक रूप से सूखे का प्रकोप रहता था, और कृषि के लिए जल-प्रबन्धन करता है। इसके द्वारा जलविद्युत ऊर्जा का उत्पादन भी होता है। इस बाँध द्वारा एक 55 किमी लम्बा, 27 किमी चौड़ा और 350 वर्ग किमी क्षेत्रफल वाला जलाशय बना है, जिसे प्रवरा नदी भी जल प्रदान करती है। इस जलाशय को "नाथ सागर" कहा जाता है। बाँध का निर्माण 1965 में आरम्भ हुआ और 1976 में पूर्ण हुआ।